**Orucova Nahidə Mülük qızı** (18 iyul 1961, Bakı, Azərbaycan SSR, SSRİ) — Azərbaycan aktrisası, Azərbaycan Respublikasının Əməkdar artisti.

Həyatı
------

Orucova Nahidə Mülük qızı 1961-ci ildə iyulun 18-də Bakı şəhərində anadan olmuşdur. 1984-cü ildə Azərbaycan Dövlət İncəsənət İnstitutunun «Dram-kino aktyorluğu» fakultəsini bitirmişdir. Bir müddət Sumqayıt Dövlət Dram Teatrında çalışmışdır. Orada işlədiyi müddət ərzində bir sıra tamaşalarda iştirak etmişdir. 1993-cü ildə Ş. Qurbanov adına Musiqili Komediya Teatrına «Solist - vokalist» vəzifəsinə təyin olunmuşdur. Bu müddətdə o Cavanşir Quliyev, Əli Əmirli «İtkin ər» tamaşasında İzabella, A. Qüdrət, Ramiz Mustafayev «Volqalı canan»da Şəlalə xanım, Emin Sabitoğlu, Tamara Vəliyeva «Bankir adaxlı»da Səmayə xanım, Rəşid Şəfəq, Abdulla Şaiq «Bir saatlıq xəlifəlik»də Səkinə xanım, Oqtay Rəcəbov, Aqşin Babayev «Əlin cibində olsun»da Gülşad xanım, Ramiz Musafayev, Cahangir Məmmədov «Məsmə xala dayımdır»da katibə, Emin Sabitoğlu, Rüfət Əhmədzadə "Hələlik"də Lalə, Emin Sabitoğlu, Xalidə Hasilova «Nəğməli Könül»də Qəmər xanım, Oqtay Kazımi, Ramiz Heydər «Qızıl toy»da Zuzu xanım, Süleyman Ələsgərov, Şıxəli Qurbanov «Özümüz bilərik»də Nailə xanım, Ü. Hacıbəyli "Ər və arvad"da Minnət xanım, Süleyman Ələsgərov, İsi Məlikzadə «Subaylarınızdan görəsiniz»də Çiçək xanım, Vasif Adıgözəlov, Anar «Aldın payını, çağır dayını»da Nazlı Qəmzəli, Süleyman Ələsgərov, Şıxəli Qurbanov "Milyonçunun dilənçi oğlun"da Kübar qadın və Mələk, Üzeyir Hacıbəyli "O olmasın bu olsun"da Sənəm, Ramiz Mirişli , Marat Haqverdiyev "Qısqnc ürəklər"də Natella, Faiq Sücəddinov, Tamara Vəliyeva "Mən dəyərəm min cavana"da Sevda, Cavanşir Quliyev, Qeybulla Rəsulov "Məhəbbət oyunu"nda Gülcahan, Rauf Hacıyev "Talelər qovuşanda"da Nazpəri, İmre Kalman "İdialı qaraçı"da Qrafinya İrini, Üzeyir Hacıbəyli "Arşın mal alan"da Cahan xala, Viktor Dolidze, Akvsenti Saqarelli "Xanuma"da Tekle və s. tamaşalarda yaratdığı obrazlarla yadda qalmışdır. "Asif, Vasif, Ağasif" (1983) Musiqi müəlliməsi, "Ayrılıq imiş" ( 2008) Xidmətçi, "Biz qayıdacağıq" ( 2007) Həkim, "Xüsusi vəziyyət" (1986) Şikayətçi, "Kişiləri qoruyun" (2006) Rübabə, "Qız qalası" (2000), "Qızlar" (2007) Sədaqət, "Moskva-Bakı qatarı" (2005) Satıcı, "Nə gözəldir bu dünya... (1999) Asim Əliyeviçin arvadı, "Pəncərədə işıq" (film-tamaşa) Bardakı qadın, "Spasibo" (1998) Yengə, "Tam məxfi" (2004) Səbinənin anası, "Yanmış körpülər" (2007) Qreta, "Yük" (1995) Qulluqçu Kübra, "Yurd yeri" (1997) Hüsniyyə və s. filmlərdə yaddaqalan obrazlar yaratmışdır. N. Orucova 2012 –ci ildə Əməkdar artist fəxri adına layiq görülmüşdür. 2013- cü ildən Pezident mükafatçısıdır.
Subaydır, 1 övladı var.

1 avqust 2012-ci ildə Azərbaycanın Respublikasının əməkdar artisti adına, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 7 may 2021-ci ildə, 10 may 2022-ci ildə və 6 may 2023-cü ildə Prezident Mükafatına layiq görülüb.

Filmoqrafiya
------------

1. Asif, Vasif, Ağasif (film, 1983)
2. Xüsusi vəziyyət (film, 1986)
3. Pəncərədə işıq (film, 1987)
4. Yük (film, 1995)
5. Yurd yeri (film, 1997)
6. Spasibo (film, 1998)
7. Nə gözəldir bu dünya... (film, 1999)
8. Qız qalası (film, 2000)
9. Tam məxfi (film, 2004)
10. "Moskva-Bakı" qatarı (film, 2005)
11. Kişiləri qoruyun (film, 2006)
12. Qızlar (film, 2007)
13. Biz qayıdacağıq (film, 2007)
14. Yanmış körpülər (film, 2007)
15. Ayrılıq imiş (film, 2008)
16. Vəkil hanı? (film, 2011)
17. 3 bacı (film, 2012-2014) (bədii serial) (rol: ana)
18. Sirr (serial, 2012)
19. Qanun naminə (serial, 2013)
20. Hoqqa (film, 2017)

İstinadlar
----------

1. ↑  "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı". 2018-12-27 tarixində arxivləşdirilib. İstifadə tarixi: 2015-09-03.
2. ↑  "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı". 2017-07-23 tarixində arxivləşdirilib. İstifadə tarixi: 2016-05-06.
3. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 01.05.2017. 2017-05-04 tarixində arxivləşdirilib. İstifadə tarixi: 2017-05-03.
4. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 09.05.2018. 2018-06-12 tarixində arxivləşdirilib. İstifadə tarixi: 2018-05-10.
5. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 07.05.2021. 2021-11-13 tarixində arxivləşdirilib. İstifadə tarixi: 2021-05-07.
6. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 10.05.2022. 2022-05-10 tarixində arxivləşdirilib. İstifadə tarixi: 2022-05-15.
7. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 06.05.2023. 2023-06-28 tarixində arxivləşdirilib. İstifadə tarixi: 2023-05-08.

Xarici keçidlər
---------------

* Səda - "Qızıl toy" tamaşası keçirilib
* "O olmasın, bu olsun" yeni quruluşda təqdim olunub